**УСЛОВИЯ ЗА УЧАСТИЕ И УКАЗАНИЯ КЪМ КАНДИДАТИТЕ ЗА ПОДГОТОВКА**

**НА ЗАЯВЛЕНИЕТО ЗА ПРЕДВАРИТЕЛЕН ПОДБОР И ПЪРВОНАЧАЛНАТА ОФЕРТА**

ЗА ПРОЦЕДУРА НА ДОГОВАРЯНЕ С ПРЕДВАРИТЕЛНА ПОКАНА ЗА УЧАСТИЕ ПО ЗОП С

ПРЕДМЕТ:

„Извършване на капитален ремонт на електрически локомотиви 46013 и 46040, собственост на „БДЖ-Товарни превози” ЕООД, във връзка с изпълнение на ремонтната програма през 2018 г.”

СЪДЪРЖАНИЕ

СЪДЪРЖАНИЕ 1

РАЗДЕЛ I. ОПИСАНИЕ НА ОБЩЕСТВЕНАТА ПОРЪЧКА 2

РАЗДЕЛ II. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА 4

РАЗДЕЛ III. ИЗИСКВАНИЯ КЪМ КАНДИДАТИТЕ В ПРОЦЕДУРАТА 4

Раздел IV. КРИТЕРИИ ЗА ПОДБОР НА КАНДИДАТИТЕ. МИНИМАЛНИ ИЗИСКВАНИЯ

И ДОКУМЕНТИ ЗА ДОКАЗВАНЕ............................................................................................................................. 9

РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА 15

РАЗДЕЛ VI. ПОДГОТОВКА НА ЗАЯВЛЕНИЕ ЗА УЧАСТИЕ...............................................................................15

РАЗДЕЛ VII.СЪДЪРЖАНИЕ НА ОПАКОВКАТА НА ЗАЯВЛЕНИЕТО ЗА УЧАСТИЕ В ПРЕДВАРИТЕЛНИЯ ПОДБОР............................................................................................................................................................................17  
РАЗДЕЛ VIII. ОТВАРЯНЕ НА ПОЛУЧЕНИТЕ ЗАЯВЛЕНИЯ. РАЗГЛЕЖДАНЕ НА ДОКУМЕНТИТЕ. РЕШЕНИЕ ЗА ПРЕДВАРИТЕЛЕН ПОДБОР .............................................................................................................17

РАЗДЕЛ IX. ПОДГОТОВКА НА ПЪРВОНАЧАЛНА ОФЕРТА ..............................................................................18

РАЗДЕЛ X. СЪДЪРЖАНИЕ НА ОПАКОВКАТА НА ПЪРВОНАЧАЛНАТА ОФЕРТА ЗА УЧАСТИЕ В ПРОЦЕДУРАТА ...........................................................................................................................................................19

РАЗДЕЛ XI. ОТВАРЯНЕ НА ПЪРВОНАЧАЛНИТЕ ОФЕРТИ И ПРОВЕЖДАНЕ НА ПРЕГОВОРИ. ОЦЕНКА И КЛАСИРАНЕ НА ОФЕРТИТЕ. РЕШЕНИЕ ЗА ОПРЕДЕЛЯНЕ НА ИЗПЪЛНИТЕЛ/ЗА ПРЕКРАТЯВАНЕ НА ПРОЦЕДУРАТА............................................................................................................................................................19

РАЗДЕЛ XII. НЕОБХОДИМИ ДОКУМЕНТИ ПРЕДИ СКЛЮЧВАНЕ НА ДОГОВОР И СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА.................................................................................20

РАЗДЕЛ XIII.ДРУГИ УКАЗАНИЯ........................................................ ............................................................22

РАЗДЕЛ I. ОПИСАНИЕ НА ОБЩЕСТВЕНАТА ПОРЪЧКА

1. Основание за откриване

Процедурата за възлагане на обществената поръчка се открива на основание чл.132 във връзка с чл.18, ал.1, т.4 от Закона за обществените поръчки (ЗОП).

1. ОБЕКТ НА ОБЩЕСТВЕНАТА ПОРЪЧКА

Обект на настоящата обществена поръчка е „УСЛУГА" по смисъла на чл.3, ал.1, т.3 от ЗОП.

1. ОПИСАНИЕ НА ПРЕДМЕТА НА ПОРЪЧКАТА

Предмет на настоящата обществена поръчка е: **„Извършване на капитален ремонт на електрически локомотиви 46013 и 46040, собственост на „БДЖ – Товарни превози”** **ЕООД, във връзка с изпълнение на ремонтната програма за 2018г.”** при спазване на нормативните документи (ТП\_ ПЛС 129/15 - Правилник за основен /подемен и капитален/ ремонт на електрически локомотиви серия 46000) и Технически условия за извършване на капитален ремонт на електрически локомотиви 46013 и 46040 (Приложение 3 към документацията).

3. ОБЕМ НА ПОРЪЧКАТА

Извършването на капитален ремонт на електрически локомотиви 46013 и 46040 включва:

- задължителен капитален ремонт;

- допълнителен ремонт;

- дейности, свързани с частична модернизация.

Обществената поръчка е неделима. Кандидатите участват за изпълнение на целия ѝ обем.

4. ВЪЗЛОЖИТЕЛ

Възложител на настоящата обществена поръчка e инж. Любомир Илиев - Управител на „БДЖ-Товарни превози" ЕООД, който е възложител по смисъла на чл.5, ал.4, т.1във връзка с чл.123, т.4 от Закона за обществени поръчки /ЗОП/. Възложителят взема решение за откриване на процедура за възлагане на обществена поръчка, с което одобрява обявлението и документацията за обществената поръчка.

5. СРОК И МЯСТО ЗА ИЗПЪЛНЕНИЕ НА ОБЩЕСТВЕНАТА ПОРЪЧКА

5.1. Срокът на извършване на задължителния капитален ремонт, допълнителния ремонт и частична модернизация за всеки отделен локомотив е 120 дни.

**5.2.** Място на изпълнение: ремонтна база на Изпълнителя.

6. СРОК НА ВАЛИДНОСТ НА ЗАЯВЛЕНИЯТА

6.1. Срокът на валидност на заявленията трябва да бъде не по-малък от 6 (шест) месеца, считано от крайния срок за получаване на заявленията. Възложителят може да поиска от кандидатите да удължат срока на валидност на заявленията си до сключване на договор.

**6.2.** Кандидат, който откаже да удължи срока на валидност на заявлението си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

**7. СРОК НА ВАЛИДНОСТ НА ОФЕРТИТЕ**

**7.1.** Срокът на валидност на офертите трябва да бъде не по-малък от (шест) месеца, считано от крайния срок за получаване на първоначални оферти, посочен в поканата за предоставянето им.

**7.2.** Участник, който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

8. ПРОГНОЗНА СТОЙНОСТ НА ПОРЪЧКАТА.

8.1. **Определената прогнозна стойност за изпълнение на обществената поръчка е в размер на 1 739 381,40 лева без ДДС.**

*Общата стойност на капиталния ремонт на електрически локомотив 46013, не може да надвишава 869 690,70 лева без ДДС, като стойността включва:*

* Прогнозна стойност на задължителния капитален ремонт, ненадвишаваща 553 012,47 лв. без ДДС;
* Стойност на прогнозния допълнителен ремонт, ненадвишаваща 210 144,74 лв без ДДС;
* Стойност на допълнителния дейности, свързани извършване на частична модернизация, ненадвишаваща 106 533,49 лв без ДДС;

*Общата стойност на капиталния ремонт на електрически локомотив 46040, не може да надвишава 869 690,70 лева без ДДС, като стойността включва:*

* Прогнозна стойност на задължителния капитален ремонт, ненадвишаваща 553 012,47 лв. без ДДС;
* Стойност на прогнозния допълнителен ремонт, ненадвишаваща 210 144,74 лв без ДДС;
* Стойност на допълнителния дейности, свързани извършване на частична модернизация, ненадвишаваща 106 533,49 лв без ДДС;

Участник, на който ценовото предложение за задължителния капитален ремонт надхвърля определената прогнозна стойност, се отстранява от процедурата.

**8.2.** Всички разплащания по договора за обществената поръчка ще се извършват в съответствие и по реда, посочен в проекта на договора със собствени средства на Възложителя.

9. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ

Няма възможност за представяне на варианти в офертите.

10. РАЗХОДИ ЗА ПОДГОТОВКА НА ЗАЯВЛЕНИЯТА И ОФЕРТИТЕ ЗА УЧАСТИЕ В ПРОЦЕДУРАТА

Разходите за изготвяне на заявленията и офертите за участие в процедурата са за сметка на кандидатите/участниците. Възложителят не участва в тези разходи, независимо от начина на провеждане или изхода на процедурата.

11. УСЛОВИЯ ЗА ПОЛУЧАВАНЕ НА ДОКУМЕНТАЦИЯТА ЗА ОБЩЕСТВЕНАТА ПОРЪЧКА

Възложителят публикува документацията за обществената поръчка на своя профил на купувача на интернет адрес: http://bdzcargo.bdz.bg/bg/proceduri-po-zop/s-reshenie-14-ot-11102018g-na-upravitelia-na-bdj-tovarni-prevozieood-e-otkrita-procedura-na.html, откъдето документацията е достъпна безплатно и неограничено в електронен вид.

РАЗДЕЛ II. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

**1.** При изпълнение на обществената поръчка следва да се спазват всички изисквания на Ввъзложителя, посочени в Минимални изисквания към кандидатите/участниците за доказване на техническите възможности и квалификация - Приложение **№ 4** към настоящата документация.

1. Гаранционен срок на извършения капитален ремонт – не по-малък от 180 000 км.

**3.** При изпълнение на поръчката Изпълнителят е длъжен да спазва всички нормативни изисквания, свързани с данъци и осигуровки, закрила на заетостта и условията на труд, които са в сила в Република България, и които са приложими към предоставяните услуги.

Информация за изискванията, свързани с данъци и осигуровки, може да бъде получена от НАП.

Информация относно условията за закрила на заетостта и условията на труд може да бъде получена от ИА „Главна инспекция по труда".

РАЗДЕЛ III. ИЗИСКВАНИЯ КЪМ КАНДИДАТИТЕ В ПРОЦЕДУРАТА

1. УСЛОВИЯ ЗА УЧАСТИЕ В ПРОЦЕДУРАТА

1.1. Кандидат не може да бъде отстранен от процедурата за възлагане на обществена поръчка на основание на неговия статут или правната му форма, когато той или участниците в обединението имат право да предоставят съответната услуга в държавата членка, в която са установени.

1. Подаването на заявленията задължава кандидатите да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на кандидата ще доведе до отстраняването му.
2. Свързани лица по смисъла на §2, т.45 от доп. разпоредби на ЗОП, във вр. с § 1, т.13 и т.14 от ДР на Закона за публично предлагане на ценни книжа не могат да бъдат самостоятелни участници в една и съща процедура.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до  
четвърта степен включително и роднините по сватовство до четвърта степен  
включително.

„Контрол " е налице, когато едно лице:

а) притежава, включително чрез дъщерно дружество или по силата на  
споразумение с друго лице, над 50 на сто от броя на гласовете в общото събрание на едно  
дружество или друго юридическо лице; или

б) може да определя пряко или непряко повече от половината от членовете на  
управителния или контролния орган на едно юридическо лице; или

в) може по друг начин да упражнява решаващо влияние върху вземането на решения  
във връзка с дейността на юридическо лице.

1.4. До изтичането на срока за подаване на заявления всеки участник в процедурата може да промени, допълни или да оттегли заявлението си.

2. ОБЕДИНЕНИЕ:

2.1. Възложителят не поставя каквито и да е изисквания относно правната форма, под която  
обединението ще участва в процедурата за възлагане на поръчката.

2.2. В случай, че кандидатът участва като обединение, което не е регистрирано като  
самостоятелно юридическо лице съответствието с критериите за подбор се доказва от  
обединението кандидат, а не от всяко от лицата, включени в него, с изключение на съответна  
регистрация, представяне на сертификат или друго условие, необходимо за изпълнение на  
поръчката, съгласно изискванията на нормативен или административен акт и съобразно  
разпределението на участието на лицата при изпълнение на дейностите, предвидено в  
договора за създаване на обединението.

2.3. Когато кандидат в процедурата е обединение, което не е юридическо лице, към  
заявлението се представя копие на документ, от който да е видно правното  
основание за създаване на обединението. В документа за създаване на обединение следва по  
безусловен начин да се удостовери, че участниците в обединението поемат солидарна  
отговорност за участието в обществената поръчка и за периода на изпълнение на договора.  
Като минимално съдържание договорът задължително трябва да съдържа следната  
информация във връзка с конкретната обществена поръчка:

1. Правата и задълженията на участниците в обединението;
2. Разпределението на отговорността между членовете на обединението;
3. Дейностите, които ще изпълнява всеки член на обединението.
4. Когато кандидатът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
5. В случай че обединението е регистрирано по БУЛСТАТ преди датата на подаване на заявлението за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.
6. Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено (чл.70 от Правилника за прилагане на ЗОП).

2.7. Лице, което участва в обединение, не може да подава самостоятелна оферта. В  
процедурата за възлагане на обществената поръчка едно физическо или юридическо лице  
може да участва само в едно обединение.

2.8. Не се допуска промяна в състава на обединението след изтичане на срока за подаване на  
заявлението/офертата за участие в процедурата за възлагане на настоящата обществена поръчка, като всяка извършена такава е основание за отстраняване на кандидата/участника.

3. ЛИЧНО СЪСТОЯНИЕ НА УЧАСТНИЦИТЕ

3.1.1. Възложителят отстранява от участие в процедурата за възлагане на обществена поръчка кандидат за когото са налице:

- основанията по чл.107, във връзка с чл.144, ал.2 от ЗОП;

- основанията по чл.54, ал.1, т.т.1-7 и чл.55, ал.1, т.1 от ЗОП, възникнали преди или по време на процедурата;

Информацията относно личното състояние се посочва в еЕЕДОП, Част III: „Основания за изключване”.

Обстоятелствата по чл.54, ал.1, т.т.1 - 7 от ЗОП, са както следва: За кандидат когато:

а) е осъден с влязла в сила присъда, освен ако е реабилитиран, за престъпление по чл. 108а, чл.159а - 159г, чл. 172, чл.192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352-353е от Наказателния кодекс (НК) - чл.54, ал.1, т.1 от ЗОП;

б) е осъден с влязла в сила присъда, освен ако е реабилитиран, за престъпление, аналогично  
на тези по т.1, в друга държава членка или трета страна - чл.54, ал.1, т.2 от ЗОП;

в) има задължения за данъци и задължителни осигурителни вноски по смисъла на чл. 162,  
ал.2, т.1 от Данъчно-осигурителния процесуален кодекс и лихвите по тях, към държавата или  
към общината по седалището на възложителя и на кандидата или участника, или аналогични  
задължения, установени с акт на компетентен орган, съгласно законодателството на  
държавата, в която кандидатът или участникът е установен, освен ако е допуснато  
разсрочване, отсрочване или обезпечение на задълженията или задължението е по акт, който  
не е влязъл в сила - чл.54, ал.1, т.3 от ЗОП;

г) e налице неравнопоставеност в случаите по чл.44, ал.5 от ЗОП1 - чл.54, ал.1, т.4 от ЗОП;

д) е установено, че (чл.54, ал.1, т.5 от ЗОП):

* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

е) е установено с влязло в сила наказателно постановление или съдебно решение, нарушение  
на чл. 61, ал. 1,чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл.  
245 и чл. 301 - 305 от Кодекса на труда или чл. 13, ал. 1 от Закона за трудовата миграция и  
трудовата мобилност или аналогични задължения, установени с акт на компетентен орган,  
съгласно законодателството на държавата, в която кандидатът или участникът е установен -  
чл.54, ал.1, т.6 от ЗОП;

ж) е налице конфликт на интереси по смисъла на §2, т.21 от ДР на ЗОП, който не може да  
бъде отстранен - чл.54, ал.1, т.7 от ЗОП.

3.1.2. Основанията по т. 3.1.1 б. „а", „б" и „ж" се отнасят за лицата, които представляват кандидата, за лицата, които са членове на управителни и надзорни органи на участника, и за други лица, които имат правомощия да упражняват контрол при вземането на решения от тези органи.

Забележки:

1) Лицата, които представляват кандидата и лицата, които са членове на управителни и надзорни органи на участника са, както следва;

а) при събирателно дружество - лицата по чл. 84, ал. 1 и чл. 89, ал. 1 от Търговския  
закон;

б) при командитно дружество - неограничено отговорните съдружници по чл. 105 от  
Търговския закон;

в) при дружество с ограничена отговорност - лицата по чл. 141, ал. 1 и 2 от  
Търговския закон, а при еднолично дружество с ограничена отговорност - лицата  
по чл. 147, ал. 1 от Търговския закон;

г) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1  
от Търговския закон;

д) при командитно дружество с акции - лицата по чл. 256 във връзка с чл. 244, ал. 1

Чл. 44, ал. 5 ЗОП гласи: „(5) В случай че с извършването на действия по ал. 3 и/или 4 не може да се осигури спазване на принципа за равнопоставеност, кандидатът или участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип." от Търговския закон;

е) при едноличен търговец - физическото лице - търговец;

ж) при клон на чуждестранно лице - лицето, което управлява и представлява клона  
или има аналогични права съгласно законодателството на държавата, в която  
клонът е регистриран;

з) в случаите по б. "а" - "ж" - и прокуристите, когато има такива;

и) в останалите случаи, включително за чуждестранните лица - лицата, които  
представляват, управляват и контролират участника съгласно законодателството  
на държавата, в която са установени.

2) Други лица, които имат правомощия да упражняват контрол при вземането на решения от управителните и надзорните органи на участника, са лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

1. Отстранява се и кандидат в процедурата - обединение от физически и/или юридически лица, когато за член на обединението е налице някое от посочените по т. 3.1.1 по-горе основания за отстраняване.
2. Основанията за отстраняване по т. 3.1.1, б. "а" и б. "б" по-горе се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 3.1.1, б. "д", обстоятелство първо и т. 3.1.1, б. "е" - три години от датата на настъпване на обстоятелствата, освен ако в акта, с който е установено обстоятелството, е посочен друг срок.
3. Обстоятелството по чл.55, ал.1, т.1 от ЗОП се отнася за кандидат който е:

Обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

Забележка: Основанията по чл.54, ал.1, т.1, т.2 и т.7 от ЗОП се отнасят за лицата по чл.40 от Правилника за прилагане на Закона за обществени поръчки /ППЗОП/, като същите се посочват в Част II, Буква Б от ЕЕДОП.

Когато изискванията по чл. 54, ал.1, т.1, т.2 и т.7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал.1, т.1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза - при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

3.2. Други основания за отстраняване

Възложителят ще отстрани от участие в процедурата:

1. Кандидат, за когото важат забраните по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не са приложими изключенията по чл.4 от същия закон. - Кандидатът следва да декларира в Част III, буква „Г" от Единния европейски документ за обществени поръчки (ЕЕДОП) липсата на основания по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. Ако за участника са приложими изключенията по чл.4 от ЗИФОДРЮПДРКТЛТДС, се посочва конкретното изключение.
2. Липсата на обстоятелства, свързани с националните основания за отстраняване се декларира в Раздел III, буква „Г” на еЕЕДОП в полето „Прилагат ли се специфичните национални основания за изключване”. Отговор „не” се отнася за всички обстоятелства. При отговор „да” лицето трябва да посочи конкретното обстоятелство, както и евентуално предприетите мерки за надеждност.

Забележка: Националните основания за отстраняване са:

- осъждания за престъпления по чл.194-208, чл.213а-217, чл.219-252, чл.254а-255а и чл.256-260 от НК (чл.54, ал.1, т.1 от ЗОП);

- нарушения по чл.61, ал.1, чл.62, ал.1 или ал.3, чл.63, ал.1 или ал.2, чл.228, ал.3 от Кодекса на труда (чл.54, ал.1, т.6 от ЗОП);

- нарушения по чл.13, ал.1 от Закона за трудовата миграция и трудовата мобилност, в сила от 23.05.2018г. (чл.54, ал.1, т.6 от ЗОП);

- наличие на свързаност, по смисъла на §2, т.45 от ДР на ЗОП във връзка с §1, т.13 и т.14 от ДР на Закона за публично предлагане на ценни книжа между кандидати/участници в конкретна процедура (чл.107, т.4 от ЗОП);

- наличие на обстоятелство по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);

- обстоятелства по чл.69 от Закона за противодействие на корупцията и за отнемане на незаконно придобито имущество (ЗПКОНПИ);

1. Кандидат, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;
2. Кандидат, който е представил оферта, която не отговаря на:

а) Предварително обявените условия на поръчката;

б) Правила и изисквания, свързани със социалното и трудовото  
право, приложими колективни споразумения и/или разпоредби на международното  
екологично, социално и трудово право;

**3.2.5**.Кандидат, който не е представил в срок обосновката по чл.72, ал.1 от ЗОП или чиято оферта не е приета съгласно чл.72, ал.3-5 от ЗОП;

3.2.6. Кандидати, които са свързани лица;

**3.2.7**. Кандидат/участник, който след покана от Възложителя и в определения в нея срок не удължи срока на валидност на заявлението/офертата си.

3.3. Мерки за доказване на надеждност от участниците, доказване липса на основание  
за отстраняване (чл. 56, ал. 1 от ЗОП).

1. При наличие на основание за отстраняване от процедурата по т.3.1.1 и т.3.1.5 от настоящия раздел, съответният участник има право да представи доказателства, че е предприел мерки, които гарантират неговата надеждност, като може да докаже съответно, че е:

а) погасил задълженията по т.3.1.1, б. "в", включително начислените лихви и/или  
глоби или че те са разсрочени, отсрочени или обезпечени;

б) платил или е в процес на изплащане на дължимо обезщетение за всички вреди,  
настъпили в резултат от извършеното от него престъпление или нарушение;

в) изяснил изчерпателно фактите и обстоятелствата, като активно е съдействал на  
компетентните органи, и е изпълнил конкретни предписания, технически, организационни и  
кадрови мерки, чрез които да се предотвратят нови престъпления или нарушения;

г)платил изцяло дължимото вземане по чл.128, чл.228, ал.3 или чл.245 от Кодекса на труда.

1. Като доказателства за надеждността на участника се представят следните документи:

• по отношение на обстоятелството по т.3.3.1. б. "а" и "б" (чл.56, ал.1, т.1 и 2 от ЗОП) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

• по отношение на обстоятелството по т.3.3.1. б. "в" и б. „г" (чл.56, ал.1, т.3 и т.4 от ЗОП) - документ от съответния компетентен орган за потвърждение на описаните обстоятелства;

1. Няма право да се ползва от възможността по т.3.3.1 кандидат, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.
2. Възложителят ще прецени предприетите от кандидата мерки, като вземе предвид тежестта и конкретните обстоятелства, свързани с престъплението/нарушението. Когато приеме, че предприетите от кандидата мерки са достатъчни, за да се гарантира неговата надеждност, възложителят няма да го отстрани от процедурата.
3. В решението за класиране, съответно за прекратяване на процедурата, възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.
4. Когато преди подаване на заявлението кандидатът е предприел мерки за доказване на надеждност по т.3.3.1 (чл.56 от ЗОП), тези мерки се описват в ЕЕДОП в полето, свързано със съответното обстоятелство и се прилагат доказателства за описаните мерки.

Раздел IV. КРИТЕРИИ ЗА ПОДБОР НА **КАНДИДАТИТЕ**. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ

С посочените по-долу критерии за подбор възложителят е определил минималните изисквания за допустимост по отношение на кандидатите в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1. ИЗИСКВАНИЯ ОТНОСНО ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ НА КАНДИДАТИТЕ:

Кандидатите, регистрирани и/ или извършващи дейност на територията на Република България следва да имат въведена система за поддръжка на превозни средства и да са сертифицирани с функция за извършване на поддръжка, съгласно Чл.62б., ал.7, т.4 и ал.9 от Наредба №59/ 05.12.2006 г. за управление на безопасността в железопътния транспорт, на електрически локомотиви серия 46 БДЖ ( LE Co-Co 5100 kW, BDZ ) или еквивалентни, с обхват за извършване на капитален ремонт.

Кандидатите, регистрирани и/ или извършващи дейност извън територията на Република България да са сертифицирани, съгласно критериите, определени в Приложение №5б от Наредба №59/ 05.12.2006 г. или еквивалентни критерии, съгласно националните правила за безопасност, където е установен кандидатът. Въведената система за поддръжка следва да е еквивалента на организацията, съгласно Чл.62б., ал.9 от Наредба №59/ 05.12.2006 г. с функция за извършване на поддържането, съгласно Чл.62б., ал.7, т.4 от същата Наредба и в съответствие с критериите на Директива 2004/ 49/ ЕО относно безопасността на железопътния транспорт.

***Доказване:*** *Кандидтът декларира съответствието с това изискване като попълва част IV”Критерии за подбор”, раздел А:”Годност” от еЕЕДОП. Във връзка с чл. 67, ал. 5 и ал. 6 от ЗОП кандидатът представя горецитирания документ при поискване в хода на процедурата или преди сключване на договор.*

2. ИЗИСКВАНИЯ КЪМ ИКОНОМИЧЕСКОТО И ФИНАНСОВО СЪСТОЯНИЕ НА КАНДИДАТИТЕ:

Възложителя няма изисквания към икономическо и финансово състояние на кандидатите.

3. ИЗИСКВАНИЯ КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ:

5.3.1. Кандидатът трябва да е изпълнил услуги, които са еднакви или сходни с предмета на обществената поръчка, изпълнени през последните три години, считано от датата на подаване на заявлението, с посочване на стойностите, датите и получателите.

Под услуги, които са сходни с предмета на обществената поръчка, следва да се разбират услуги, свързани с извършване на основни ремонти на други серии електрически локомотиви в обем не по-малък от обема на ремонта, предмет на тази обществена поръчка.

*Доказване: Кандидатът доказва съответствието с това изискване, като попълни Част IV: „Критерии за подбор“, раздел В: „Технически и професионални способности”, т.1б) от еЕЕДОП (таблица с посочване на стойностите, датите и получателите). Във връзка с чл. 67, ал. 5 и ал. 6 от ЗОП кандидатът представя минимум едно доказателство за извършена услуга при поискване в хода на процедурата или преди сключване на договор.*

5.3.2. Кандидатът да притежава валиден сертификат за въведена система за управление на качеството, съгласно стандарт EN ISO 9001 с обхват на сертификация, отговарящ на предмета на поръчката или еквивалентен документ.

*Забележка*: Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал.2 от Закона за националната акредитация на органи за оценяване на съответствието. Възложителят приема еквивалентен сертификат, издаден от органи, установени в други държави членки както и други доказателства за еквивалентни мерки за осигуряване на качеството.

Когато кандидатът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи кандидатът трябва да е в състояние да докаже, че предлаганите мерки са еквивалентни на изискваните.

Кандидатът, определен за изпълнител, трябва да има валиден сертификат през целия срок на изпълнение на договора, а когато е приложимо да прилага еквивалентните мерки.

*Доказване: Обстоятелството се удостоверява в Част IV: Критерии за подбор, Раздел Г: Схеми за осигуряване на качеството и стандарти за екологично управление, т.1 от еЕЕДОП*, в което се описва сертификата - №, дата на сертификацията и валидност

5.3.3. Кандидатът следва да разполага с технически лица, отговарящи за изпълнение на поръчката, включително на тези, които ще отговарят за контрола на качеството.

***Доказване:*** *Кандидатът доказва съответствието с това изискване като попълни Част IV: „Критерии за подбор“, раздел В: „Технически и професионални способности”, т.2) от еЕЕДОП. Във връзка с чл. 67, ал. 5 и ал. 6 от ЗОП кандидатът представя списък с техническите лица при поискване в хода на процедурата или преди сключване на договор.*

5.3.4. Кандидатът следва да разполага с минимално необходими технологични възможности, технологично оборудване и техническа съоръженост за доказване на възможността за изпълнение на обществената поръчка:

а/наличие на ремонтни площи с технологични канали, оборудвани с повдигателни съоръжения /крикове/ за локомотиви и подемни съоръжения /кранове/ за демонтаж на възли и агрегати от локомотивите;

б/ технологични възможности, оборудване и техническа съоръженост за ремонт на главната рама и коша;

в/ технологични възможности, оборудване и техническа съоръженост за ремонт на спирачната инсталация на локомотива;

- наличие на отделение за ремонт на пневматични компресори;

- наличие на отделение за ремонт на пневматични уреди и апарати, оборудвано с необходимите стендове за диагностика и проверка;

г/ технологични възможности и оборудване за проверка, измерване, ремонт и изпитание на тягови трансформатори и превключватели на степени;

д/ технологични възможности, оборудване и техническа съоръженост за проверка, измерване, ремонт и изпитване на:

- електрически апарати, електрически уреди и електрооборудване;

- тягови електродвигатели и спомагателни електрически машини;

- покривно оборудване и реостатна спирачка;

е/ технологични възможности, оборудване и техническа съоръженост за ремонт на талиги, колоосни редуктори и колооси;

- наличие на стендове за изпитване на ресори и пружини;

- наличие на технологично оборудване с възможности за смяна на бандажи на колооси, за разпресуване и запресуване на ходови колела и носачи на голямо зъбно колело на колооси, както и с възможности за механична обработка на оси и колела;

ж/ опис на всички стендове за проверка и изпитания, диагностични апарати и измервателни уреди за проверка на механични и електрически параметри, преминали съответния технически контрол;

з/ наличие на необходимо технологично оборудване за почистване на локомотивния кош чрез пясъкоструене и нанасяне на съответните лакови покрития, съгласно предписание ТП\_ПЛС 407/16 за боядисване на локомотивите на „БДЖ – Товарни превози” ЕООД;

***Доказване:*** *Кандидатът доказва съответствието с това изискване като попълни Част IV: „Критерии за подбор“, раздел В: „Технически и професионални способности”, т.9) от еЕЕДОП. Във връзка с чл. 67, ал. 5 и ал. 6 от ЗОП кандидатът представя горецитираните изисквания чрез документи при поискване в хода на процедурата или преди сключване на договор.*

Когато кандидатът възнамерява да използва подизпълнител/и доказването на техническите и професионалните възможности се декларират и за тях, съобразно вида и дела от поръчката, която ще изпълняват.

5.4. **При необходимост и по своя преценка, комисията за провеждане на процедурата може по всяко време да изиска от кандидатите/участниците да представят декларираните в еЕЕДОП обстоятелства.**

4. ИЗПОЛЗВАНЕ НА КАПАЦИТЕТА НА ТРЕТИ ЛИЦА

1. Кандидатите могат да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**4.2.** По отношение на критериите, свързани с професионална компетентност, кандидатите могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на Възложителя, ще участват в изпълнението на частта от поръчката, за която е необходим този капацитет.

**4.3.** Когато кандидатът се позовава на капацитета на трети лица, посочва това в Част II, Раздел В от ЕЕДОП и приложимите полета от Част IV от ЕЕДОП. Кандидатът трябва да може да докаже, че ще разполага с техните ресурси, като представи документи за поетите от третите лица задължения.

**4.4.** Третите лица трябва да отговарят на съответните критерии за подбор, за доказването на които кандидатът се позовава на техния капацитет, и за тях да не са налице основанията за отстраняване от процедурата. Задължително се представя отделен ЕЕДОП от всяко трето лице.

**4.5.** Възложителят може да изиска от кандидата да замени посоченото от него трето лице, ако то не отговаря на някое от условията по т. 4.4.

**4.6.** Когато кандидат в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 - 4.4.

**4.7.** Когато кандидат в процедурата е клон на чуждестранно лице, той може, за доказване на съответствие с изискванията за технически и професионални способности, да се позове на ресурсите на търговеца, в случай, че представи доказателства, че при изпълнение на поръчката ще има на разположение тези ресурси.

5. ПОДИЗПЪЛНИТЕЛИ

1. Кандидатите посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част

IV, Раздел В: ТЕХНИЧЕСКИ И ПРОФЕСИОНАЛНИ СПОСОБНОСТИ от ЕЕДОП. В този

случай те трябва да представят доказателство за поетите от подизпълнителите задължения.

1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
2. Когато се предвижда участие на подизпълнители, отделен Единен европейски документ за обществени поръчки /ЕЕДОП/ задължително се представя от всеки от тях.
3. Възложителят изисква замяна на подизпълнител, който не отговаря на условията по т. 5.2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

5.6. Разплащанията по т.5.5 се осъществяват въз основа на искане, отправено от  
подизпълнителя до Възложителя чрез изпълнителя, който е длъжен да го предостави на  
възложителя в 15-дневен срок от получаването му.

1. Към искането по т.5.6 изпълнителят предоставя становище, от което да е видно дали оспорва плащанията или част от тях като недължими.
2. Възложителят има право да откаже плащане по т.5.5, когато искането за плащане е оспорено, до момента на отстраняване на причината за отказа.
3. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
4. Лице, което е дало съгласие и фигурира като подизпълнител в офертата на друг участник, не може да подава самостоятелна оферта.
5. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.
6. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
7. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител, изпълнителят представя на възложителя всички документи, които доказват изпълнението на условията по т. 5.13, заедно с копие на договора за подизпълнение или на допълнително споразумение в тридневен срок от тяхното сключване (чл.75, ал.2 отППЗОП).

6. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР

1. Кандидатът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която кандидатът е установен, са длъжни да предоставят информация.
2. При подаване на офертата кандидатите са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 от ЗОП, независимо от наименованието на органите, в които участват, или длъжностите, които заемат.
3. Когато кандидатът е посочил, че ще използва капацитета на трети лица за доказване на съответствието с критериите за подбор или че ще използва подизпълнители трябва да представи отделен ЕЕДОП, попълнен от всяко от тези лица.
4. Кандидатът може да използва ЕЕДОП, който вече е бил използван при предходна процедура за обществена поръчка, при условие, че потвърди, че съдържащата се в него информация все още е актуална.

6.5. Възложителят може да изиска по всяко време от кандидатите доказателства във връзка със заявените от тях в ЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл.54 от Закона за противодействие на корупцията и за отнемане на незаконно придобитото имущество.

7. ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА ЕЕДОП

1. В част II, Раздел А от ЕЕДОП, участниците посочват единен идентификационен код по чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът е установен, както и адрес, включително електронен, за кореспонденция при провеждането на процедурата. Когато кандидат в обществена поръчка е обединение, което не е юридическо лице, в част II, Раздел А от ЕЕДОП се посочва правната форма на кандидата (обединение/консорциум/друга), като в този случай се подава отделен ЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.
2. В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват кандидата за целите на процедурата за възлагане на обществена поръчка, както и всички лица, които представляват кандидата, членовете на неговите управителни и надзорни органи, както и други лица, които имат правомощия да упражняват контрол при вземането на решения от тези органи.

ВАЖНО:

8. ЕЕДОП се предоставя задължително в електронен вид по образец, утвърден с акт на  
Европейската комисия.

8.1. За настоящата процедура възложителят е създал образец на ЕЕДОП в системата за  
еЕЕДОП, разработена от Европейската комисия (<https://ec.europa.eu/tools/espd/nlter?lang=bg>),  
чрез маркиране на полетата, които съответстват на поставените от него изисквания, свързани  
с лично състояние на участниците и критериите за подбор.

Генерираният файл на еЕЕДОП (espd-request) в xml и pdf формат е на разположение на заинтересованите лица по електронен път в преписката на процедурата на Профила на купувача: <http://bdzcargo.bdz.bg/bg/profile.html>

8.2. Кандидатите зареждат в системата за еЕЕДОП

(<https://ec.europa.eu/tools/espd/filter?lang=bg>) сваления от Профила на купувача XML файл,  
попълват необходимите данни и го изтеглят (espd-response), след което ЕЕДОП следва да се подпише с електронен подпис от съответните лица.

ВАЖНО! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

8.3. Попълненият от кандидата еЕЕДОП се предоставя по някои от следните начини:

а/ ЕЕДОП в електронен вид се прилага цифрово подписан на подходящ оптичен носител към пакета документи за участие в процедурата.

б/ чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията.

ВАЖНО! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF .

Подробни указания може да намерите на страницата на Агенция по обществени поръчки <http://rop3-app1.aop.bg:7778/portal/page?_pageid=93,1&_dad=portal&_schema=PORTAL>

РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА

Критерий за оценка на офертите понастоящата обществена поръчка е „икономически най-изгодна оферта”, която се определя въз основа на критерий за възлагане – най-ниска цена.

РАЗДЕЛ VI. ПОДГОТОВКА НА ЗАЯВЛЕНИЕ ЗА УЧАСТИЕ

1. Кандидатът следва да представи заявление за участие, изготвено при условията и изискванията на настоящата документация за участие. Същото се представя в срока и на адрес, посочени в обявлението за обществена поръчка по реда, описан в настоящите указания.

2. Всеки кандидат в процедурата за възлагане на обществена поръчка има право да представи само едно заявление. Няма възможност за представяне на варианти в заявлението.

3. До изтичане на срока за подаване на заявления за участие, всеки кандидат може да промени, да допълни или да оттегли заявлението си.

4. Документите за участие в процедурата се представят в писмен вид, на хартиен носител в запечатана непрозрачна опаковка от кандидата лично или от упълномощен от него представител или чрез пощенска или друга куриерска услуга с препоръчана пратка с обратна разписка, на адреса посочен от възложителя. Върху опаковката кандидата посочва следното:

- наименованието на кандидата, включително участниците в обединението, когато е приложимо;

- адрес за кореспонденция, телефон и по възможност-факс и електронен адрес;

- наименованието на поръчката;

**ДО „БДЖ – Товарни превози” ЕООД**

**Ул. Иван Вазов № 3**

**Гр. София 1080**

**ЗАЯВЛЕНИЕ**

**За участие в процедура на договаряне с предварителна покана за участие по ЗОП с предмет: „Извършване на капитален ремонт на електрически локомотиви 46013 и 46040, собственост на„БДЖ – Товарни превози“ ЕООД, във връзка с изпълнение на ремонтната програма през 2018г.”**

от фирма/ лице .......................................

адрес .......................................

телефон/факс/GSM .......................................

електронен адрес .......................................

5. Опаковката трябва да бъде запечатана така, че да не може да бъде отворена без да се повреди.

6. За получените заявления за участие при възложителя се води регистър, в които се отбелязват – подател на офертата за участие, номер, дата и час на получаване и причините за връщане на заявлението за участие или офертата, когато е приложимо.

7. При приемане на заявления върху опаковката съгласно чл. 47, ал. 2 от ППЗОП се отбелязва поредния номер, датата и часа на получаването, като посочените данни се записват във входящ регистър, за което приносителя се издава документ.

8. Възложителя не приема заявления за участие в процедурата, които са представени след изтичане на крайния срок или са в незапечатана, или в опаковка с нарушена цялост. Тези обстоятелства се отбелязват във входящия регистър на възложителя.

9. Когато към момента на изтичане на крайния срок за получаване на заявления пред мястото, определено за тяхното подаване, все още има чакащи лица, те се включват в списък, които се подписва от представител на възложителя и от присъстващите лица. Заявленията за участие на лицата от списъка се завеждат в регистъра на получените оферти. Не се допуска приемане заявления от лица, които не са в списъка.

10. При подготовката на заявленията, всеки кандидат трябва да се придържа точно към условията, обявени от възложителя.

11. Всички документи трябва да са с дата на издаване предшестваща подаването им с заявленията. Документите, които кандидатите представят по чл. 54, ал. 9 от ЗОП, могат да удостоверяват и факти, настъпили и след крайния срок за подаване на заявленията.

12. Всички документи, приложени към заявлението, следва да бъдат на български език, или ако са чужд език да са придружени с точен превод на български език.

13. Заявленията следва да отговарят на изискванията, посочени в настоящите указания и да бъдат оформени по приложените към документите образци. Условията в образците от документацията за участие са задължителни за кандидатите и не могат да бъдат променяни от тях.

14. Срокът на валидност на заявлениято за участие в процедурата на договаряне с предварителна покана за възлагане на обществена поръчка да бъде не по кратък от 180 календарни дни.

15. Разходите, свързани с изготвянето и подаването на заявленията, са за сметка на кандидатите. Възложителя при никакви условия няма да участва в тези разходи, независимо от начина на провеждане или изхода на процедурата.

**VII. СЪДЪРЖАНИЕ НА ОПАКОВКАТА НА ЗАЯВЛЕНИЕТО ЗА УЧАСТИЕ В ПРЕДВАРИТЕЛНИЯ ПОДБОР.**

1. Опис на представените в опаковката на заявлението документи, съгласно приложения образец (Образец № 1), подписан от представляващия кандидата съгласно актуалната му регистрация или упълномощено от него лице. Документите се представят в папка

подредени по реда, описан в описа. В описа трябва да са описани всички документи, съдържащи се в опаковката.

2. Заявление за участие, съгласно приложения образец (Образец № 2), подписано от представляващия кандидата, съгласно актуалната му регистрация или упълномощено от него лице.

3. Документ за упълномощаване, когато лицето, което подава заявлението не е законният представител на кандидата-нотариално заверено пълномощно на лицето (оригинал или нотариално заверен препис), подписващо документи, съдържащи се в заявлението за извършване на съответните действия съгласно ЗОП-прилага се, когато заявлението не е подписано от представляващия кандидата съгласно актуалната му регистрация, а от упълномощен негов представител. Пълномощното следва да съдържа всички данни на лицата (упълномощен и упълномощител), както и изявление, че упълномощеното лице има право да подписва документите в заявлението и да представлявава кандидата в процедура по ЗОП.

**4.** **Документи, съдържащи информация за личното състояние на кандидатите** (включително и за подизпълнителите и третите лица, когато е приложимо) и съответствие с критериите за подбор.

**VIII. ОТВАРЯНЕ НА ПОЛУЧЕНИТЕ ЗАЯВЛЕНИЯ. РАЗГЛЕЖДАНЕ НА ДОКУМЕНТИТЕ. РЕШЕНИЕ ЗА ПРЕДВАРИТЕЛЕН ПОДБОР.**

1. След изтичане на срока за получаване на заявление за участие, възложителя назначава комисия по правилата на чл. 103, ал. 1 от ЗОП. Комисията започва работа след получаване на представените заявления за участие и протокола по чл. 48, ал. 6 от ППЗОП.

2. Денят на отваряне на заявлението е посочен в Обявлението за обществена поръчка-комунални услуги. При промяна на датата, часа или мястото за отваряне на заявленията за участие, кандидатите се уведомяват чрез Профила на купувача на възложителя към съответната поръчка - линк посочен в т. 2, раздел I от настоящите Указания, най-малко 48 часа преди ново определения час.

3. Отварянето на заявленията за участие по реда на постъпването им е публично и на него могат да присъстват кандидатите в процедурата или техни представители, както представители на средствата за масово осведомяване. На заседанията по отварянето на заявленията, кандидатите се представляват от законните си представители или от изрично упълномощени лица, което се доказва с пълномощно в оригинал или заверено копие на нотариално заверено пълномощно за предствляване на кандидата в продедура по ЗОП.

4. Публичната част от заседанието на комисията приключва след извършване на действията по чл.54, ал. 3 – ал.5 от ППЗОП.

5. Комисията разглежда документите, съдържащи информацията за личното състояние и за критериите за подбор за съответствие с изискваният на ЗОП и критериите за подбор, поставени от възложителя, и се съставя протокол. Когато комисията установи липса, непълнота или несъответствие на информацията, включително нередовност или фактическа грешка или несъответствие с изискванията към личното състояние или критериите за подбор, посочва ги в протокола и го изпраща на всички кандидати в деня на публикуването му в Профила на купувача.

6. Съгласно чл. 55, ал. 1 от ППЗОП, комисията представя протокол с резултатите от предварителния подбор на възложителя и в срок до 5 работни дни от датата на приемане на протокола, възложителя обявява с решение кандидатите, които да бъдат поканени да представят оферти и съответно да участват в преговори. В решението се включват и кандидатите които не отговарят на обявените от възложителя изискания, и мотивите за това. Решението за предварителен подбор можа да се обжалва съгласно чл 197, ал. 1, т 6 от ЗОП пред Комисията за защита на конкуренцията в десет дневен срок от поучаването му от съответния кандидат.

7. Поканата се одобрява с решението за предварителен подбор и трябва да съдържа най-малкото информацията по раздел I от приложение № 9 (за секторни възложители) към чл. 34, ал. 1, т.2 от ЗОП. Поканата съдържа еднакъв срок за представяне на първоначалната оферта, който е еднакъв за всички кандидати и съгласно чл. 135, ал. 6 от ЗОП не може да бъде по-малък от 10 дни от получаване на поканата.

**IX. ПОДГОТОВКА НА ПЪРВОНАЧАЛНА ОФЕРТА.**

1. Кандидатите, които са представили заявление за участие и са получили от Възложителя покана за участие в договарянето, следва в посочения в поканата срок да представят първоначална оферта, изготвена при условията и изискванията на настоящата документация за участие. Същата се представя на адреса, посочен в обявлението за обществена поръчка, описан в настоящите указния.

2. Всеки поканен кандидат може да представи само една първоначална оферта по процедурата

3. При подготовката на първоначалната оферта всеки кандидат трябва да се придържа точно към условията, обявени от Възложителя.

4. Офертите следва да отговарят на изискванията, посочени в настоящите указания и да бъдат оформени по приложените към документацията образци. Условията в образците от документацията за участие са задължителни за участниците и не могат да бъдат променяни от тях.

5. Първоначалната оферта се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка или чрез куриерска служба. Върху плика участникът посочва следните означения:

**ПЪРВОНАЧАЛНА ОФЕРТА**

**За участие в процедура на договаряне с предварителна покана за участие по ЗОП за възлагане на обществена поръчка с предмет „Извършване на капитален ремонт на електрически локомотиви 46013 и 46040, собственост на „БДЖ – Товарни превози” ЕООД, във връзка с изпълнение на ремонтната програма за 2018г.”**

от фирма/ лице .......................................

адрес .......................................

телефон/факс/GSM .......................................

електронен адрес .......................................

**X. СЪДЪРЖАНИЕ НА ОПАКОВКАТА НА ПЪРВОНАЧАЛНАТА ОФЕРТА ЗА УЧАСТИЕ В ПРОЦЕДУРА.**

1. Опис на представените в опаковката документи, съгласно приложения образец (Образец № 5), подписан от представляващия участника съгласно актуалната му регистрация или упълномощено от него лице.

2. Техническо предложение, съдържащо следните документи:

2.1. Когато е приложимо, документ за упълномощаване, когато лицето, което подава офертата, не е законният представител на участника-нотариално заверено пълномощно на лицето (оригинал или нотариално заверен препис) подписващо офертата за извършване на съответните действия съгласно ЗОП. Пълномощното следва да съдържа всички данни на лицата (упълномощен и упълномощител), както и изявление, че упълномощеното лице има право да подпише документите в офертата.

2.2. Техническо предложение - представя се в оригинал, попълнено и подписано от представляващия участника по приложения към документацията за участие Образец № 6;

3. Плик с надпис „Предлагани ценови параметри”, съгласно чл. 39, ал. 3, т. 2 от ППЗОП в плика се поставя първоначалното ценово предложение, попълнено и подписано от представляващия участника по приложения към документацията за участие Образец № 7.

Предложените цени следва да са в лева без ДДС, с точност до втория знак след десетичната запетая. При наличие на аритметични грешки в изчисленията за меродавно следва да се счита единичната цена.

**XI. ОТВАРЯНЕ НА ПЪРВОНАЧАЛИТЕ ОФЕРТИ И ПРОВЕЖДАНЕ НА ПРЕГОВОРИ. ОЦЕНКА И КАСИРАНЕ НА ОФЕРТИТЕ. РЕШЕНИЕ ЗА ОПРЕДЕЛЯНЕ НА ИЗПЪЛНИТЕЛ/ ЗА ПРЕКРАТЯВАНЕ НА ПРОЦЕДУРАТА.**

1. Отварянето на офертите за участие по реда на постъпването им е публично и на него могат да присъстват участниците в процедурата или техни представители, както представители на средствата за масово осведомяване. На заседанията по отварянето на първоначалната оферта, участниците се представляват от законните си представители или от изрично упълномощени лица, което се доказва с пълномощно в оригинал или заверено копие на нотариално заверено пълномощно.

2. Комисията отваря запечатаните непрозрачни опаковки с първоначални оферти по реда на постъпването им в деловодството и оповестява тяхното съдържание.

3. Публичната част от заседанието на комисията приключва след извършване на действията по чл.54, ал. 3 – ал.5 от ППЗОП.

4. Комисията провежда преговори само с тези участници, чиято първоначална оферта отговаря на предварително обявените условия на възложителя. В случай, че на договарянето съответния участник не се представлява от представляващия дружеството, съгласно актуалната му регистрация, а от упълномощен негов представител, се представя нотариално заверено пълномощно (упълномощен и упълномощител), както и изявление, че упълномощеното лице има право да представлява участника в провеждането на преговори.

5. Първоначалните оферти на участниците, които не отговарят на предварително обявените условия на възложителя, се отстраняват от участие.

6. Икономически най-изгодната оферта се определя въз основа на критерии за възлагане: най-ниска цена. На оценка по определения в документацията критерии подлежат само офертите на участниците, които не са отстранени от участие в процедурата, поради несъответствие с нормативните изисквания и условията за документацията за участие.

7. В процеса на преговорите е допустимо участниците да изменят условията по първоначалните си оферти и да подават последващи оферти с променени ценови показатели.

8. Комисията приключва работата си с изготвяне на доклад със съдържание и приложения съобразно чл. 60 от ППЗОП, чрез който предлага на Възложителя да сключи договор за обществена поръчка с класирания на първо място участник или за прекратяване на процедурата със съответното правно основание.

9. В 10 дневен срок от утвърждаване на доклада, възложителят издава решение за определяне на изпълнител или прекратяване на процедурата ( в случайте, определени в чл. 110, ал. 1 от ЗОП) . В горепосочените решения се посочва връзка към електронната преписка в профила на купувача, където са публикувани протоколите на комисията и същите се изпращат в един и същи ден на участниците и се публикуват в профила на купувача.

**XII. НЕОБХОДИМИ ДОКУМЕНТИ ПРЕДИ СКЛЮЧВАНЕ НА ДОГОВОР И СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА**

1. Договорът за изпълнение на обществената поръчка ще бъде сключен с участника, класиран на първо място.

2. В рамките на нормативно установения срок по чл. 112, ал. 6 от ЗОП, предвиден за сключване на договор, определеният за изпълнител на обществена поръчка, следва да представи:

2.1. Валидни към датата на сключване на договора документи (в оригинал или да посочи публични регистри, където да се види информацията, или да даде код за достъп) по чл. 58, ал. 1 от ЗОП, удостоверяващи липсата на основания за отстраняване, както следва:

- Свидетелство за съдимост или съответния документ издаден от компетентен орган, съгласно законодателството на държавата, в която участникът е установен (за чуждестранни лица) за обстоятелствата по чл. 54, ал. 1 от ЗОП, за всички лица, посочени в чл. 54, ал. 2, във връзка с чл. 40 от ППЗОП

- Удостоверение от органите по приходите и удостоверение от общината по седалище на възложителя и на кандидата – за обстоятелство по чл. 54, ал. 1, т. 3 от ЗОП.

Когато в удостоверението се съдържа информацията влязло в сила наказателно постановление или съдебно решение за нарушение по чл. 54, ал. 1, т. 6 т ЗОП, участникът представя декларация, че нарушението не е извършено при изпълнение на договор за обществена поръчка.

* Удостоверение от органите на Изпълнителна агенция „Главна инспекция по труда”- за обстоятелство по чл. 54, ал. 1, т. 6 от ЗОП.
* Удостоверение, издадено от Агенцията по вписвания - за обстоятелство по чл. 55, ал. 1, т. 1 от ЗОП.

Документите се представят за подизпълнители и трети лица, ако има такива.

2.2. Участникът, определен за изпълнител, представя гаранцията за изпълнение на договора, която представлява 5 /пет/ % от общата стойност на договора без ДДС.

Гаранцията се представя в една от следните форми:

2.2.1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което възложителят заявява, че изпълнителят не е изпълнил задължението си по договора за възлагане на обществената поръчка.

Банковите разходи по откриването и поддържането на гаранцията за изпълнение са за сметка на изпълнителя.

2.2.2. парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

2.2.3. застраховка, оригинален екземпляр на застрахователна полица, издаден в полза на възложителя в която възложителят е посочен като трето ползващо се лице, която трябва да отговаря на следните условия: обезпечава изпълнението на този договор чрез покритие на отговорността на изпълнителя, със срок на валидност един месец след изтичане на срока на договора.

Разходите по сключването на застрахователния договор и поддържането на валидността на застраховката за изисквания срок, както и всяко изплащане на застрахователно обезщетение в полза на въложителя, при наличието на основание за това, са за сметка на изпълнителя.

Когато определеният за изпълнител е обединение, което не е юридическо лице, всеки от съдружниците в него може да е наредител по банкова гаранция/застраховка, съответно вносител на сумата по гаранцията или титуляр за застраховката.

Възложителят освобождава гаранцията за изпълнение в срок от 30 (тридесет) дни след приключване изпълнението на договора и окончателното приемане на услугите в пълен размер, ако липсват основания за задържането й.

В случай, че предложението на участника, определен за изпълнител съдържа авансово плащане, същия се задължава да представи на ВЪЗЛОЖИТЕЛЯ гаранция за авансово предоставените средства в размер на 20% от стойността на задължителния капитален ремонт на двата локомотива, обезпечаваща 100 % авансово предоставените средства, в срок от 30 дни от сключване на договора.

Гаранцията за авансово предоставените средства се представя по избор на ИЗПЪЛНИТЕЛЯ в една от формите, при съответното спазване на изискванията посочени в раздел **VIII, т.2.2.**, от настоящите Условия.

Условията за задържането и освобождаването на гаранцията за изпълнение и гаранцията за авансово предоставените средства са уредени в проекта на договора **–** Приложение № 5 към документацията за участие.

**За неуредените въпроси от настоящата документация, ще се прилагат разпоредбите на ЗОП и ППЗОП.**

РАЗДЕЛ **XIII**. ДРУГИ УКАЗАНИЯ

1. Участниците получават неограничен, пълен, безплатен и пряк достъп до документацията  
на адрес http://bdzcargo.bdz.bg/bg/proceduri-po-zop/s-reshenie-14-ot-11102018g-na-upravitelia-na-bdj-tovarni-prevozieood-e-otkrita-procedura-na.html, раздел „Профил на купувача".

1. Лицата могат да поискат писмено от възложителя разяснения по решението, обявлението и документацията за обществената поръчка до 10 дни преди изтичане на срока за получаване на офертите.

Разясненията се публикуват в профила на купувача на Възложителя в 4-дневен срок от получаване на искането, но не по-късно от 6 дни преди срока за получаване на офертите. В разяснението не се посочва лицето, направило запитването.

1. ОБМЕН НА ИНФОРМАЦИЯ
2. До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП и в документацията, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в  
изработването и приемането на документацията.

1. Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.
2. Възложителят на обществената поръчка уведомява всеки участник, за всяко свое решение, имащо отношение към неговото участие в процедурата в тридневен срок от издаването им.
3. Решенията по т.3.3 се изпращат:
4. на адрес, посочен от участника;

а) на електронна поща, като съобщението, с което се изпращат, се подписва с  
електронен подпис или

б) чрез пощенска или друга куриерска услуга с препоръчана пратка с обратна разписка;

1. по факс.
2. Избраният от възложителя начин трябва да позволява удостоверяване на датата на получаване на решението.
3. Когато решението не е получено от участника по някой от начините, посочени в т. 3.4, възложителят публикува съобщение до него в профила на купувача. Решението се смята за връчено от датата на публикуване на съобщението.
4. Всяко решение на възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

4. ПОДАВАНЕ НА ЖАЛБА

4.1. Жалба може да подаде всяко заинтересовано лице в 10-дневен срок от уведомяването му  
за съответното решение, а ако не е уведомено - от датата на узнаването или от датата, на  
която е изтекъл срока за извършване на съответното действие.

4.2. Жалба се подава едновременно до Комисията за защита на конкуренцията и до  
възложителя.

5. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в Република България:

* Относно задълженията, свързани с данъци и осигуровки:

Национална агенция по приходите: Информационен телефон на НАП - 0700 18 700; интернет адрес: [www.nap.bg](http://www.nap.bg)

* Относно задълженията, свързани със закрила на заетостта и условията на труд:

Министерство на труда и социалната политика: София 1051, ул. Триадица №2, Телефон: 02/ 8119 443, Интернет адрес: <http://www.mlsp.government.bg>. Изпълнителна агенция „Главна инспекция по труда": София 1000, бул. Дондуков №3, тел.: 02 8101759; 0700 17670; e-mail: [secridirector@gli.government.bg](mailto:secridirector@gli.government.bg) 7. За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на ЗОП.